CELEX: 62018CA0722
Language: lt
Date: 2019-11-28 00:00:00
Title: Byla C-722/18: 2019 m. lapkričio 28 d. Teisingumo Teismo (devintoji kolegija) sprendimas byloje (Sąd Okręgowy w Warszawie, XXIII Wydział Gospodarczy Odwoławczy (Lenkija) prašymas priimti prejudicinį sprendimą) KROL – Zakład Robót Wodno-Kanalizacyjnych Sp. z o.o., sp.k./Porr S.A. (Prašymas priimti prejudicinį sprendimą – Kova su pavėluotu mokėjimu komerciniuose sandoriuose – Direktyva 2000/35/EB – 1 straipsnis ir 6 straipsnio 3 dalis – Taikymo sritis – Nacionalinės teisės aktai – Struktūrinių fondų ir Europos Sąjungos Sanglaudos fondo finansuojami komerciniai sandoriai – Neįtraukimas)

3.2.2020   
            
            
               LT
            
            
               Europos Sąjungos oficialusis leidinys
            
            
               C 36/14
            
         
      2019 m. lapkričio 28 d. Teisingumo Teismo (devintoji kolegija) sprendimas byloje (Sąd Okręgowy w Warszawie, XXIII Wydział Gospodarczy Odwoławczy (Lenkija) prašymas priimti prejudicinį sprendimą) KROL – Zakład Robót Wodno-Kanalizacyjnych Sp. z o.o., sp.k./Porr S.A.
      (Byla C-722/18) (1)
      
      (Prašymas priimti prejudicinį sprendimą - Kova su pavėluotu mokėjimu komerciniuose sandoriuose - Direktyva 2000/35/EB - 1 straipsnis ir 6 straipsnio 3 dalis - Taikymo sritis - Nacionalinės teisės aktai - Struktūrinių fondų ir Europos Sąjungos Sanglaudos fondo finansuojami komerciniai sandoriai - Neįtraukimas)
      (2020/C 36/18)
      Proceso kalba: lenkų
      
         Prašymą priimti prejudicinį sprendimą pateikęs teismas
      
      Sąd Okręgowy w Warszawie, XXIII Wydział Gospodarczy Odwoławczy
      
         Šalys pagrindinėje byloje
      
      
         Ieškovė: KROL – Zakład Robót Wodno-Kanalizacyjnych Sp. z o.o., sp.k.
      
         Atsakovė: Porr S.A.
      
         Rezoliucinė dalis
      
      2000 m. birželio 29 d. Europos Parlamento ir Tarybos direktyvos 2000/35/EB dėl kovos su pavėluotu mokėjimu komerciniuose sandoriuose 1 straipsnis ir 6 straipsnio 3 dalis turi būti aiškinami taip, kad pagal juos draudžiamas nacionalinės teisės aktas, kaip nagrinėjamas pagrindinėje byloje, pagal kurį komercinių sandorių, visiškai ar iš dalies finansuojamų struktūrinių fondų ir Europos Sąjungos Sanglaudos fondo lėšomis, atveju nemokama šioje direktyvoje numatyta kompensacija už pavėluotą mokėjimą.
      
         (1)  OL C 164, 2019 5 13.